

Анастас Лозанчев

Анастас Лозанчев (8. IV. 1870 – 8. XI. 1945) е македонски револуционер, член, раководител и војвода на Македонската Револуционерна Организација.Во Јануари 1903 се согласил и бил поттикнувач за кревањето на востаниетo.Исто така бил избран за член на Главниот штаб во битолскиот вилает.Од сите 17 членови на Солунскиот конгрес во востанието учествувале само Анастас Лозанче и Лазар Димитров, кои се бореле за својата татковина.Анастас е роден во Битола,бил познат и како Гроздан и завршил егзархиска гимназија.Потоа заминал за Софија каде изучувал фотографски занает,за тоа време необично и ново,кај фотографот Карастојанов, но поради болест се вратил во својот крај каде бил учител во Смилево и Могила.Потоа купил фотоапарат и го работел својот занает.Бил дете кое уште од мал си ја сакал татковината и се знаел со многу револуционери.Анастас работел најмногу со Пере Тошев и Гоце Делчев.Подоцна останал сам да раководи со Битолскиот револуционерен округ, што донело кај него забрзување на процесот за кревање на востанието. Во Jануари 1903 година присуствува на Солунскиот конгрес на Македонската Револуционерна Организација. На Конгресот на кој не бил присутен ниту еден од основачите на Организацијата или некој од поистакнатите дејци кои директно биле запознати со состојбите на теренот, било донесено решение за предвремено кревање на востание, а за ова биле обвинети покрај Иван Гарванов и Анастас Лозанчев.Подготовките биле расеани затоа што востанието неможело да се одлoжи за неколку години, а жителите од Костур и Лерин сакале што побрзо да се крени востанието затоа што бил фатен нивниот водач Марко Лерински.Подготовките се забрза затоа што бил убиен и Александар Обреновиќ.Потоа на Смилевскиот конгрес, Анастас заедно со Даме Груев и Борис Сарафов, биле назначени за главни лица во Битолскиот револуционерен округ.Исто така на Смилевскиот конгрес била направена фотографија но за жал била загубена и никогаш нема да можеме да дознаеме како изгледало тоа.Но во Мај истата година токму на тој конгрес била донесена одлука за кревање на востание. Во текот на Илинденското востание, Анастас Лозанчев најчесто се движел од Смилево и планината Бигла кон Демирхисарско, Ресенскиот и Кичевскиот крај. Во размената на оган со турските заседи и потери, успева да се извлече и да остане жив.По повеќе месечни борби,откако виделе дека нема да има интервенција од надворешните чети,била донесена одлука за запирање на востанието. Откако Даме Груев, Борис Сарафов и Атанас Лозанчев донеле решението да се распуштат четите и да се прибере оружјето, Сарафов преку Преспа заминал за Мариово, а Лозанчев за Битола, каде илегално престојува до пролетта 1904 г. По извесно време му се приклучил и Даме Груев, а подоцна во Битола пристигнале Ѓорче Петров и Пере Тошев, со кој поминувал најголем дел од времето. Подоцна Лозанчев заминал за Смилево а од таму преку Охридско и Дебарско,низ Албанија и Црна Гора заминал до Белград каде успешно се засолнил во Бугарија.Таму започнал да работи како продавач за подоцна да се префрли во сарачкиот занает. Во Македонија, Лозанчев се вратил по Младотурската револуција во 1908 година. Во Битола се занимавал со приватна дејност и таму останал се` до воспоставувањето на српската власт во 1913 година, а потоа повторно се преселил во Бугарија.После тоа престанал да се занимава со политички живот и целосно до крајот на својот живот се занимавал со произведствениот оддел. Лозанчев со задоволство го прифатил конституирањето на вардарскиот дел од Македонија, како федерална единица во рамките на Југолавија и прогласувањето на Илинден за државен празник. Исто така Лозанчев го истакнал следното: „Јас сум радосен што Македонската држава го прифати за народен празник Илинден. Илинден го заслужува тоа“. Како и да е, со Илинденското востание и Крушевската Република во 1903 се удрија темелите на денешната македонска држава. Анастас Лозанчев починал во Софија на 8 ноември 1945 година во Софија.



Користена литература:

<http://www.mn.mk/makedonski-legendi/8055>

<https://mk.wikipedia.org/wiki/%D0%90%D0%BD%D0%B0%D1%81%D1%82%D0%B0%D1%81_%D0%9B%D0%BE%D0%B7%D0%B0%D0%BD%D1%87%D0%B5%D0%B2>

Изработил:

Валентин Стојановски II6